b'\n_START_ARTICLE_\nIndeks telesne mase\n_START_PARAGRAPH_\nIndeks telesne mase (ITM, angl. BMI, Body Mass Index) je antropolo\xc5\xa1ka mera, definirana kot telesna masa v kilogramih, deljena s kvadratom telesne vi\xc5\xa1ine v metrih. Pri primerno prehranjenem odraslem zna\xc5\xa1a med 21,4 in 25,6, pod 21,4 pomeni podhranjenost, nad 25,6 pa prenahranjenost. Praviloma viri opredeljujejo zve\xc4\x8dano telesno maso pri vrednostih ITM nad 25, debelost pa nad 30._NEWLINE_Indeks telesne mase ima zna\xc4\x8dilno soodvisnost s koli\xc4\x8dino telesnega ma\xc5\xa1\xc4\x8devja, \xc5\xa1e posebej visoko specifi\xc4\x8dnost ima pri tistih ljudeh z najve\xc4\x8djim prese\xc5\xbekom telesnega ma\xc5\xa1\xc4\x8devja. Zna\xc4\x8dilno korelira tudi z arterijsko hipertenzijo, dislipidemijo in drugimi znaki presnovnega sindroma.'